Novelda de Guadiana
Novelda de Guadiana [noβ̞ɛl̪d̪a ð̪eˈɣwað̪jana] o Novelda a secas es un puebru colonización pedanía de Badajós. S’assitia entre las localidais de Pueblu-Nuevu de Guadiana i Sagrajas, junta la rivera de Guerreru. Es un puebru eminentimenti agrícola. Tien 908 abitantis (2011).

Nombri 
El nombri de Novelda no casa con tipología denguna siguía palos puebrus colonización en las vegas de Guadiana. Polo general, el nombri d'estus puebrus lo cogía d'algún topónimu del lugal ondi se hiziera o tenía algún referenti estóricu (conquistaoris) o liquiamenti mentava al régimin (casus de Villa-Francu, Guadiana del Caudillu o el antiguu Xévora del Caudillu, ogañu Xévora namás, por mó de la lei de Memoria Estórica). 
Pal casu de Novelda se rindió omenagi al inginieru d'obras idráulicas del Pran Badajós, Juan Bautista Beltrá Navarro, quien era de Novelda, en Alicanti. Esti alicantinu regía el cargu de 'ingeniero director de los Servicios Hidráulicos del Guadiana', dendi 1947 ata 1953. Amás de dal nombri al puebru, a estilu las colonias, entró el cultu a María Madalena, ora patrona'l puebru.

Referencias 

Peanias Baajós
Comarca d'El Lácara
Las Vegas Baxas del Guadiana
Tierra de Badajós